[{"text_idx": "#000000", "text": "Case study: u\u0308hiskondlik LED ekraan linnapildis"}, {"text_idx": "#000001", "text": "Mida aeg edasi, seda rohkem digitaalseid reklaamipindasid linnapilti tekib. Ei saa selle u\u0308le ka imestada, sest on digitaalsed pinnad juba ta\u0308na reaalsus, mitte enam tuleviku utoopia ning arusaadavalt on ekraanidel tru\u0308kireklaami ees oma eelised. Na\u0308idatavat sisu saab hetkega u\u0308le veebi muuta, et na\u0308idata ko\u0303ige asjakohasemat infot ning sisu na\u0308itamisel puuduvad piirangud \u2013 na\u0308ita just nii palju erinevaid materjale, kui hing ihaldab."}, {"text_idx": "#000002", "text": "Ku\u0308ll aga tuleb to\u0303deda, et digitaalsed reklaamipinnad kipuvad olema suurlinnades, kus potentsiaalseid reklaamitarbijaid on rohkem. Reklaamipindu omavatel vo\u0303i haldavatel ettevo\u0303tetel on va\u0308he motivatsiooni laiendada oma pindade valikut ka va\u0308iksematesse kohtadesse, kus sellegipoolest on vajadus reklaamipindade ja\u0308rele. Nii ongi meieni jo\u0303udnud mitmed kohalikud omavalitsused, kes tahaksid omalt poolt pakkuda paremaid infokandjaid ja reklaamivo\u0303imalusi kohalikele ettevo\u0303tjatele ja korraldajatele. Ta\u0308naseks on oma unistused teoks teinud Rapla ja Po\u0303ltsamaa vallavalitsused, kes on soetanud vallale isiklikud LED ekraanid. Tegime nendega natuke juttu, kuidas selline vajadus tekkis ja kuidas nende valikud ja otsused su\u0308ndisid."}, {"text_idx": "#000004", "text": "Miks otsustasite LED ekraani soetada?"}, {"text_idx": "#000005", "text": "Rapla: Eelko\u0303ige tuli otsus tu\u0308u\u0308tute paberkandjal plakatite jagamise kogemusest. So\u0303ida ringi, kleebi neid ja hiljem korja kokku. Kui Rapla vald paigaldas uued bussipeatused ja keelas reklaami kleepimise nendele (mis on ka o\u0303ige), siis oligi ainuo\u0303ige mo\u0303te soetada ekraanid. Pealegi on ekraan nii lihtne, na\u0308htav ja hea viis oma infot ning su\u0308ndmusi jagada. 2019 avasime ka uue kino Raplas ning filmide paberkandjal reklaamimine ei olnud teostatav. Nii suurt stendi ei ole samuti olemas. Mugav ja lihtne lahendus oligi LED ekraan."}, {"text_idx": "#000006", "text": "Po\u0303ltsamaa: Ekraani soetamise idee tuli kohtumiselt ettevo\u0303tjatega, kelle soov oli oma tegemisi rohkem ku\u0308lastajatele tutvustada. Unistasime ku\u0308ll esialgu ekraanist Tallinn-Tartu maantee a\u0308a\u0308res, aga linnas sees on ekraani kasutegur siiski oluliselt suurem \u2013 linnas jo\u0303uab info sihtgrupini, maantee a\u0308a\u0308res saaksime ku\u0308ll paljudele teada anda, millega tegeleme, aga reaalseid kliente on ilmselt va\u0308hem. Aga ku\u0308ll kunagi ta\u0308itub ka esialgne unistus ja ka maanteel liiklejad saavad Po\u0303ltsamaa asjadest rohkem teada."}, {"text_idx": "#000007", "text": "La\u0308htuvalt asukohast saab ekraan alati sobiva kinnituslahenduse, mis vajadusel on esinduslik igalt ku\u0308ljelt vaadatuna."}, {"text_idx": "#000008", "text": "Ostueelse eelto\u0308o\u0308 ka\u0308igus mo\u0303eldi la\u0308bi vajadused ja vo\u0303imalused \u2013 kuhu ekraan paigaldada, kui suur ekraan valida, kuidas tagada vooluvajadused. Seejuures aitas vajalikke ku\u0308simusi ku\u0308sida Ledzep, sest varasem kogemus aitab juba paljusid vigu va\u0308ltida. Tavapa\u0308raselt on osaks no\u0303ustamisest ka potentsiaalse asukoha ku\u0308lastus, et u\u0308hiselt plaani hinnata ning vajadusel veel muudatusi teha."}, {"text_idx": "#000009", "text": "Mo\u0303lema kliendi puhul eelnes ekraani ostule testperiood, mille ajal sai potentsiaalset asukohta ja ekraani suurust eelnevalt katsetatud kasutades mobiilset LED treilerit. Ta\u0308nu testperioodile selgus omajagu nu\u0308ansse, millele esialgu ei oleks osanud ta\u0308helepanu po\u0308o\u0308ratagi. Kui tavapa\u0308raselt mo\u0303eldakse asukohale, ekraani paigutusele ja suurusele ning elektri ka\u0308ttesaadavusele, siis Po\u0303ltsamaa kollektiiv analu\u0308u\u0308sis testperioodi ajal ka seda, kus nende elanikud u\u0308ldsegi liiguvad ning kuidas mo\u0303jutaks uus ekraan liiklusohutust. Rapla jaoks oli va\u0308a\u0308rtuslik o\u0303ppetund ka erinevate reklaammaterjalide katsetamine suurel ekraanil, et paremini mo\u0303ista, millist ja kui va\u0308ikest sisu ekraanil kuvada on mo\u0303istlik."}, {"text_idx": "#000010", "text": "Rapla suuremo\u0303o\u0303tmeline LED ekraan sai paigaldatud juba 2020.aastal, teised va\u0308iksemad ekraanid enne seda. Po\u0303ltsamaa aga sai enda ekraani ka\u0308tte vaid mo\u0303ned na\u0308dalad tagasi, ent mo\u0303lema valla esindajad to\u0303devad, et ekraan on kogukonna poolt igati ha\u0308sti vastu vo\u0303etud. Kui Rapla kasutab ekraani vaid valla info edastamiseks tulenevalt info rohkusest, siis Po\u0303ltsamaa rendib ekraani reklaampinnana ka ettevo\u0303tjatele. Reklaamiaegu broneeritakse ette ning mitmed ettevo\u0303tjad kasutavad ekraani juba teise vo\u0303i kolmandagi reklaamikampaania jaoks. Mo\u0303lemad aga to\u0303devad, et ekraanile on leitud rohkemgi kasutust, kui lihtsalt reklaamide na\u0308itamiseks. Po\u0303ltsamaal on na\u0308iteks u\u0308hele kohalikule elanikule ekraani vahendusel o\u0303nne soovitud ja Rapla on ekraanil na\u0308idanud na\u0308iteks Rapla Rally u\u0308lekannet, presidendi aastavahetuse ko\u0303net ning Rapla Jo\u0303ulumaa na\u0308ituseid \u2013 \u201cSee ei ole ainult reklaamide ekraan, vaid kannab ka infoteleri rolli su\u0308ndmustel.\u201d"}, {"text_idx": "#000012", "text": "Case study: u\u0308hiskondlik LED ekraan linnapildis\n11 po\u0303hjust miks eelistada profiekraani"}, {"text_idx": "#000013", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000014", "text": "Angerja tee 42, Hu\u0308u\u0308ru, 76911, Harjumaa"}]